《答徐无逸秀才寄示新文》
宋代·刘敞

金华神仙境，山川天下无。之子复清发，自与常人殊。

问学当世贤，不违智如愚。归来守桑梓，寂寞安故庐。

此风足蛎俗，有以光吾儒。如何卧空谷，自乐诗与书。

我辱廷中臣，一麾寄江湖。荐贤力不足，相望空长吁。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。